OzLabs/hebrew-wiki-articles huggingface dataset:
אגודת הירח של ברמינגהאם

Lunar Society Moonstones}} לחברי אגודת הירח של ברמינגהאם
אגודת הירח של ברמינגהאם (באנגלית: Lunar Society of Birmingham) הייתה מועדון אקסקלוסיבי של דמויות בולטות בחברת ההשכלה הגבוהה של בריטניה התיכונה (המידלדנס) שהתכנס בברמינגהאם בסוף התקופה המוגדרת כעידן הנאורות.

האגודה כללה תעשיינים, פילוסופים, חוקרי טבע ואנשי רוח, שנפגשו בקביעות בין השנים 1765–1813. שם האגודה נקבע ב-1775 בשל מועדי המפגשים שנקבעו לאמצע החודש, כדי לאפשר לחברי הקבוצה להגיע באור ירח מלא למפגשי ארוחת הערב של האגודה, בבטחה יחסית בהיעדר תאורת רחוב. חברי האגודה כינו את עצמם "לונטיקים", "lunarticks", במין הומור עצמי שאפשר משחק מילים עם "lunatics" שמשמעותו "מטורפים".

אגודת הירח התנהלה ברמות שונות של ארגון על פני תקופה של חמישים שנה, אך מאחר שלא הייתה אגודה פורמלית ולא קיימה חוקה או פרוטוקולים של ישיבותיה, הסימוכין להשתייכות אישים לאגודה נובעים רק מתכתובות פנימיות בין חבריה, וקיימת מחלוקת בין היסטוריונים באשר להגדרת אישים מסוימים כחברי אגודת הירח. גם באשר לתאריך המדויק להפסקת התכנסויותיה שוררת אי בהירות.

למרות חוסר הוודאות הזה, ארבעה עשר אנשים זוהו כמשתתפים קבועים בפגישות אגודת הירח, על פני תקופה ארוכה במהלך התקופה הפורה ביותר שלה: מת'יו בולטון , ארסמוס דרווין, תומאס דיי, ריצ'רד לובל אדג'וורת , סמואל גלטון ג'וניור , ג'יימס קייר , ג'וזף פריסטלי, ויליאם סמול , ג'ונתן סטוקס , ג'יימס ואט, ג'וזאיה וג'ווד, ג'ון וייטהורסט וויליאם וית'רינג .

בין החברים הנוספים שהשתתפו רק בחלק מהפגישות אך ניהלו תכתובת מסועפת ועקבית עם רבים מחברי הקבוצה ניתן למנות את וויליאם תומסון (לורד קלווין), ג'יימס האטון, אבי הגאולוגיה המודרנית, בנג'מין פרנקלין (המדינאי), ג'וזף באנקס, שהיה פטרון למדעים בבריטניה, ויליאם הרשל, שגילה את הכוכב אורנוס, ג'וזף רייט מדרבי, חבר האקדמיה המלכותית לאומנויות, ועוד. המשוררת והבוטנאית אנה סיוורד הייתה האישה היחידה שהייתה מעורבת בקבוצה באמצעות התכתבויות עם חלק מחבריה. 

מפגשי האגודה התקיימו במקומות שונים, בביתו של ארסמוס דרווין שבליצ'פילד, בביתו של מת'יו בולטון ובמקומות מפורסמים נוספים.

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:היסטוריה של המדע
קטגוריה:ברמינגהאם
אריה דורסט

אריה לאופולד דורסט (נולד ב-1934) הוא כירורג ישראלי ופרופסור אמריטוס בבית הספר לרפואה של האוניברסיטה העברית בירושלים. הקים את יחידת ההשתלות הראשונה בישראל, עמד בראש המערך הכירורגי ויחידת הטראומה בבית החולים הדסה עין כרם וניהל את המחלקה הכירורגית בבית החולים ביקור חולים בירושלים.

==ביוגרפיה==

דורסט נולד בעיר לבוב בפולין. במהלך רוב מלחמת העולם השנייה והשואה הסתתר עם אמו בוורשה תחת זהות בדויה. אביו פרידריק דורסט, גויס בכפייה כרופא והועבר לברית המועצות, שירת בצבא אנדרס ולאחר שחרורו עבד בישראל כרופא. ב-1946 התאחדה המשפחה בתל אביב. בישראל החל דורסט ללמוד בכיתה ו' בבית ספר כרמל בתל אביב, מבלי שידע את השפה ומבלי שלמד קודם לכן בבית ספר.

ב-1952 החל לימודי רפואה באוניברסיטה העברית בירושלים במסגרת העתודה האקדמית וסיים אותם ב-1959. הוא שירת בצה"ל החל מ-1960 כרופא בגדוד 51 של חטיבת גולני, בפברואר 1961 ביצע ניתוח שדה בחייל שנפצע באורח אנוש בתאונת דרכים באזור הגבול עם סוריה, דורסט שנקלע למקום ולא היה עם ציוד מתאים, ביצע ניקוז אוויר מחזהו של החייל תוך שימוש באולר, פנס כיס וצינורית גומי ששימשה במקור לשאיבת בנזין והציל את חייו של הפצוע. במהלך הטיפול בפצועים החלו הסורים לטווח את אזור התאונה, דורסט המשיך את הטיפול עד פינוי הפצועים תחת אש לבית חולים. על פועלו קיבל את צל"ש אלוף ממפקד פיקוד הצפון. בהמשך שירת כרופא חטיבתי, ב-1969 היה ממקימי בית חולים שדה זירתי וגיבש עקרונות חדשים לרפואת השדה בקרב. 

ב-1972 הקים בירושלים את יחידת ההשתלות הראשונה בישראל. הוא ניהל את מחלקת כירורגיה ב' ועמד בראש המערך הכירורגי בבית החולים הדסה עין כרם במשך 20 שנה במהלכן הקים בבית החולים את יחידת הטראומה. בשנת 1999 עבר לנהל את המחלקה הכירורגית בבית החולים ביקור חולים. בשנים 1985 עד 1990 כיהן כיו"ר איגוד הכירורגים בישראל. 

ב-1970 קיבל דרגת מרצה בבית הספר לרפואה של האוניברסיטה העברית, ב-1975 קודם לדרגת פרופסור חבר ב-1979 לפרופסור מן המניין והחל משנת 2002 הוא פרופסור אמריטוס. 

דורסט היה מנתחם של ראשי הממשלה אריאל שרון (כריתה של לולאת המעי) ושל בנימין נתניהו (בקע טבורי).

ב-2015 זכה לעיטור יקיר ירושלים.

ב - 2015 זכה בפרס אות מפעל חיים של משרד הבריאות.

ב-2019 העלה את זכרונותיו על הכתב בספר "[https://carmelph.co.il/book/childhood-in-shadow-of-holocaust/ ילדות בצל השואה]" שיצא לאור בהוצאת כרמל ירושלים 

דורסט נשוי לפסיכיאטרית ד"ר רמונה דורסט והם הורים לשלושה. בנו פרופסור רונן דורסט הוא קרדיולוג זוכה פרס ביטחון ישראל.

==קישורים חיצוניים==
* 
* [https://medicine.ekmd.huji.ac.il/He/Home/alumni/Stories/Pages/dorst.aspx שיחה ביתית עם פרופ' אריה דורסט וד"ר רמונה דורסט], אתר האוניברסיטה העברית בירושלים
* [http://www.huji.ac.il/dataj/controller/ihoker/MOP-STAFF_LINK?sno=678&Save_t= אריה דורסט] באתר האוניברסיטה העברית

==הערות שוליים==

קטגוריה:כירורגים ישראלים
קטגוריה:סגל האוניברסיטה העברית בירושלים: רפואה
קטגוריה:סגל בית החולים ביקור חולים
קטגוריה:יקירי ירושלים
קטגוריה:רופאים צבאיים ישראלים
קטגוריה:מעוטרי צל"ש אלוף
קטגוריה:סגל מרכז רפואי הדסה
קטגוריה:ירושלים: רופאים
קטגוריה:בוגרי העתודה האקדמית
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים ילידי פולין
קטגוריה:ישראלים שנולדו ב-1934
עינוש

[[כתובת רחוב, בגן מוזיאון ישראל (צולם ב-2008).]]
עינוש (בכמה גרסאות גם: עיינש או עינישת) היה יישוב יהודי בתקופת המשנה והתלמוד ברמת הגולן, אשר השתייך לחבל סוסיתא.

היישוב נזכר בתוספתא, בתלמוד הירושלמי ובפסיפס כתובת רחוב כאחת "העיירות האסורות בתחום סוסיתה". הכוונה לעיירות שבשל ריבוי תושביהן היהודים באותה עת, חויבו בקיום המצוות התלויות בארץ, למרות ששכנו באזור סוסיתא הנכרית. 

היו שזיהו את עינוש בעין נשוט. אחרים דחו זיהוי זה כמרוחק מדי מסוסיתא, והעדיפו לזהות את עינוש בעין עוואניש, חורבה המצויה למרגלות מצפה אופיר, מצפון לסוסיתא.

==קישורים חיצוניים==

==הערות שוליים==

קטגוריה:רמת הגולן: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
נחש הפלדה

נחש הפלדה (באנגלית: Steel Serpent) הוא דמות בדיונית של נבל-על המופיע בחוברות הקומיקס איירון פיסט ביקום מארוול קומיקס. הדמות הופיעה לראשונה בחוברת Iron Fist #1 מנובמבר 1975, ונוצרה על ידי הכותב כריס קלרמונט והמאייר ג'ון ביירן.

נחש הפלדה הוא האלטר אגו של דאבוס, בנו של ליי קונג ויליד העיר המיסטית קון-לון. הוא גלה מהעיר, אך חזר על מנת לגנוב את כוח "אגרוף הברזל" מאיירון פיסט. אף על פי שהצליח, הוא נשאב אל תוך הכוח. רוחו של דאבוס הגיעה למימד אחר בגלל יהלום האנומליה, ומשם שלט בזקן היקום "המתבונן" שיאסוף את שברי היהלום. דאבוס שוחרר לאחר שיחזור היהלום, נאבק באיירון פיסט וגנב ממנו את כוח אגרוף הברזל. כאשר השתלט על קון-לון, איירון פיסט וליי קונג שיתפו פעולה והחזירו את המצב לקדמותו.

הוא החל לשתף פעולה עם שליטת קון-ז'י, אם העגורים, נגד איירון פיסט וקון-לון. כוחותיו שופרו באמצעות כוח-החיים של "בנות העגור", והוא הצטרף לארגון הידרה כדי להוביל אותם נגד איירון פיסט ואורסון רנדל, האיירון פיסט הקודם. הם נכשלו כמה וכמה פעמים, שבעקבותיהן, כוחו הועצם משמעותית בידי תריסר בנות-עגור. דאבוס הוביל צבא סוכני הידרה ובנות-עגור למתחם תעשיות ראנד על מנת לחטוף את ג'רין הוגארת', אך הם נהדפו בידי לוק קייג', מיסטי נייט וקולין וינג. איירון פיסט ורנדל הגיעו ונלחמו בדאבוס וכוחותיו, בקרב שבו בעזרת כוח-החיים של בנות העגור, תקף והרג את רנדל. רנדל העביר את כוח הצ'י שלו לאיירון פיסט, שהביס את דאבוס. דאבוס נשבע לנקום בו בטורניר שבעת ערי גן-העדן וברח.

בטורניר דאבוס ייצג את קון-ז'י, אימץ את שם-הזירה "פניקס הפלדה" ושינה את הקעקוע שעל חזהו בהתאם לשם. בתחילת הטורניר הוא נאבק בבתו היפהפייה של הנמר, שחתכה אחת מידיו. דאבוס הזועם ריכז את כל כוח הצ'י שלו, הצמיח יד חדשה, והותיר את יריבתו על סף מוות כתוצאה מסדרת מכות. למחרת, נסיך היתומים קרא תיגר על דאבוס במקום יריבו המיועד, הקוברה השמן. לאחר קרב, נסיך היתומים הפך לערפל צ'י ירוק, וקבע כי שיטותיו האלימות של דאבוס בקרב לא מקובלות. לאחר הטורניר, דאבוס השתתף במרד קון-לון, ועזר להפיל את נו-אן המושחת ממעמדו. אביו הפך לשליט החדש, והציב את דאבוס בעמדת שמירה על הביצה ממנה שאו-לאו יבקע מחדש.

את דמותו של דאבוס מגלם בסדרת הלייב אקשן "איירון פיסט" השחקן סשה דוואן. בסדרה, נחש הפלדה הוא שמו של הרואין הנמכר בידי מאדאם גאו, סוחרת סמים מקון-לון שהיגרה לניו יורק.

== קישורים חיצוניים ==
* [https://www.marvel.com/characters/steel-serpent-davos דף הדמות] באתר הרשמי של מארוול קומיקס
* [https://marvel.fandom.com/wiki/Steel_Serpent דף הדמות] בפרויקט פאנדום של מארוול קומיקס

קטגוריה:נבלי על במארוול קומיקס
עיון (עיר תלמודית)

עיון היה יישוב יהודי בתקופת המשנה והתלמוד ברמת הגולן, אשר השתייך לחבל סוסיתא (להבדיל מעיון הנזכרת במקרא, שמקומה בעמק עיון שליד מטולה).
[[כתובת רחוב, בגן מוזיאון ישראל (צולם ב-2008).]]
היישוב נזכר בתוספתא, בתלמוד הירושלמי ובפסיפס כתובת רחוב כאחת "העיירות האסורות בתחום סוסיתה".

הכוונה לעיירות שבשל ריבוי תושביהן היהודים באותה עת, חויבו בקיום המצוות התלויות בארץ, אף על פי ששכנו באזור סוסיתא הנכרית.

לפי ד"ר משה הרטל, שמו של היישוב הקדום השתמר בשם הכפר הנטוש ח'רבת עיון, ששכן מעל חמת גדר, ממערב לשמורת נחל מיצר.

==הערות שוליים==

קטגוריה:רמת הגולן: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
מוראבלנקו

מוראבלנקו (ברוסית: Муравленко) היא עיר במחוז האוטונומי של ימאלו-ננץ שברוסיה.

העיירה ממוקמת כ-480 קילומטרים מדרום מזרח לסלחרד. נכון לשנת 2016, מנתה אוכלוסיית העיירה 32,649 תושבים.

העיירה נוסדה ב-1984, על פי הוראת משרד התעשייה הסובייטי מ-1982 להקים עיירה שתושביה יעסקו בתעשיית הנפט.

תחילה התגוררו בה 1,600 תושבים. בתוך מספר שנים היא צמחה, וב-1990 הפכה לעיר.

== ערים תאומות ==
* 

==קישורים חיצוניים==

* 
* [https://web.archive.org/web/20120206000911/http://www.adm.yanao.ru/139/ מידע על העיר] 

קטגוריה:ימאלו-ננץ: ערים
קטגוריה:יישובים שהוקמו ב-1984
חוק הודעה לעובד ולמועמד לעבודה (תנאי עבודה והליכי מיון לקבלה לעבודה)

חוק הודעה לעובד ולמועמד לעבודה (תנאי עבודה והליכי מיון לקבלה לעבודה), התשס"ב–2002 הוא חוק שלו שתי מטרת:
* לוודא שלא תהיה מחלוקת לגבי תנאי ההעסקה שהוסכמו וכי העובד מודע לזכויות והחובות המוטלות עליו מתוקף חוזה העבודה.
* להבטיח שמועמד לעבודה יקבל מידע על מצבו בתהליך ההחלטה על איוש המשרה.

==עיקרי החוק==
חוק הודעה לעובד ולמועמד לעבודה (תנאי עבודה והליכי מיון וקבלה לעבודה), קובע כי על המעסיק למסור לעובד הודעה בכתב, שבה יפרט המעסיק את תנאי העבודה של העובד, וזאת תוך 30 ימים מתחילת העבודה (או תוך 7 ימים אם העובד נער בהתאם להגדרתו בחוק עבודת הנוער). ישנה רשימת פרטים ספציפיים שיש לפרט בהודעה זו ובחוק אף קיים טופס ייעודי לכך.
במקרה שבו נמסר לעובד הסכם עבודה כתוב ובו מפורטים כל תנאי העבודה שיש למסור לעובד לפי החוק ובטווח הזמנים שבו מחויב המעסיק למסירת ההודעה לעובד על פי החוק – המעסיק לא יידרש למסור הודעה לעובד על פי חוק בנוסף להסכם העבודה.

===תוכן ההודעה לעובד===
על פי החוק בהודעה לעובד המעסיק נדרש לכלול את הפרטים הבאים:
*זהות המעסיק והעובד
*תאריך תחילת העבודה (ותאריך סיומה אם מדובר בחוזה עבודה זמני/קצוב). המעסיק יציין אם חוזה העבודה לתקופה קצובה/בלתי קצובה
*תיאור עיקרי התפקיד
*סך כל התשלומים המשתלמים לעובד כשכר עבודה ומועדי תשלום השכר. אם נקבע שכרו של העובד על פי דירוגו מכוח הסכם קיבוצי – המעסיק יציין את דירוג העובד ודרגתו
*יום המנוחה השבועי של העובד
*סוגי תשלומים של המעסיק ושל העובד בעבור תנאים סוציאליים של העובד, וכן פירוט הגופים שאליהם המעסיק מעביר בפועל את התשלומים האמורים
*מעסיק שהוא צד להסכם קיבוצי כמשמעותו על פי חוק הסכמים קיבוציים, המסדיר את תנאי העסקתו של העובד, יציין את שם ארגון העובדים שהוא צד לאותו הסכם והמען לפניה אליו

===שינוי בתנאי העבודה===
במקרה שבו חל שינוי בתנאי העבודה של העובד, על המעסיק למסור לעובד הודעה על שינוי תוך 30 ימים מהיום שבו חל השינוי (או תוך 7 ימים אם מדובר בנער). גם להודעה על שינוי קיים טופס ייעודי שנקבע בחוק.

==תיקונים לחוק==
*תיקון מס' 4 לחוק שנחקק בשנת 2011 קבע כי בית הדין לעבודה רשאי לפסוק שמעסיק אשר לא מסר, ביודעין, הודעה לעובד בדבר תנאי העבודה או הודעה בדבר שינוי תנאי העבודה וזאת בניגוד לזמני מסירת ההודעה המותרים על פי חוק, ישלם פיצויים, ללא הוכחת נזק, לעובד בסכום שלא יעלה על 15,000 ש"ח.
*תיקון מס' 6 לחוק שנחקק בשנת 2014 חייב גם מעסיקים פוטנציאליים למסור למועמד לעבודה המשתתף בהליכי מיון הודעה בכתב על התקדמות המועמד בהליכי מיון אחת לחודשיים לפחות וכן על אי קבלת המועמד לתפקיד תוך 14 ימים מאיוש המשרה. התיקון החדש מחייב את כל המעסיקים, למעט מועסקים בעבודות זמניות עד 30 ימים, מועסקים בענף ההסעדה ובמוקמות עבודה שבו פחות מ-25 עובדים.

==לקריאה נוספת==
* מנחם גולדברג ונחום פינברג, דיני עבודה, הוצאת סדן, פרק 7 - חוק הודעה לעובד ולמועמד לעבודה.

==קישורים חיצוניים==
* 
* 

==הערות שוליים==

הודעה לעובד ולמועמד לעבודה
אויתור

אויתור (שם מלא: אויתור שרותי אויר בע"מ) הייתה חברת תעופה ישראלית, לטיסות פנים ארציות, אשר הוקמה בשנת 1957 על ידי המהנדס והטייס עמנואל צור. אויתור הייתה הראשונה שניסתה להתחרות בחברת ארקיע, שלה היה המונופול אותה עת בטיסות פנים בישראל. 

טיסת הבכורה של אויתור התקיימה ב-10 בספטמבר 1957, בה הוטסו 7 תיירים אמריקנים משדה לוד לקפריסין. לקיום טיסות הנוסעים חכרה החברה בבריטניה מטוס נוסעים דה הבילנד מדגם DH 104 Dove, מטוס בוכנה דו-מנועי ובו 10 מושבי נוסעים, אשר שימש בין היתר לצניחה ספורטיבית והוחכר בשנת 1962 לחברת ארקיע. מאוחר יותר נרכש מטוס דה הבילנד, מדגם DH 114 Heron, מטוס בוכנה ארבע-מנועי ובו 12 מושבי נוסעים. בשנת 1964 חכרה מטוס שלישי מדגם Heron לצורך טיסות מחיפה לאילת. בשנת 1964 הטיסה החברה כ-6,000 נוסעים בין חיפה לאילת. החברה קיימה טיסות נוסעים משדה דב לשדה התעופה חיפה ומשם לבאר שבע ושדה התעופה אילת, זאת לאחר שתנאי הרישיון שניתנו לה מאגף התעופה האזרחית במשרד התחבורה, אסרו עליה לקיים טיסות ישירות מתל אביב לחיפה או לאילת, קווים בהם שלטה חברת ארקיע. החל מ-16 בפברואר 1964 הפעילה החברה טיסה יומית מחיפה לאילת ובחזרה.בתחילת שנות ה-60 רכשה החברה שלושה מטוסי הרווארד מחיל האוויר, לאחר שאלה הוצאו משימוש כמטוסי אימון. מטוסי הרווארד שימשו בין היתר להטסת עיתונים מתל אביב לצפון הארץ ולהטסת כרזות פרסומת בשמי הארץ.

בשנת 1962 מכר עמנואל צור את החברה לחברת התעופה "מרום", אולם המשיך לשמש כטייס ראשי בחברה וזאת עד להפסקת טיסותיה בשנת 1966. בחודש אוקטובר 1966, לאחר שהחברה כשלה בניסיונה לקבל רישיון ממשרד התחבורה להטסת נוסעים בקווים המתחרים בקווי הנוסעים של ארקיע, נמכרה חברת אויתור לחברת ארקיע. העסקה כללה את אך ורק את זכויותיה של חברת אויתור בקווי הנוסעים מחיפה, ולא את מטוסיה אשר הושבו למכירה באנגליה.

==צי מטוסים==
צי המטוסים של אויתור כלל את המטוסים הבאים:

{| class="toccolours" border="1" cellpadding="3" style="border-collapse:collapse"
|- bgcolor=lightblue
! דגם !! מספר מטוסים !! זיהוי כלי טיס ("זנב")<br /><small></small>
|-
| דה הבילנד DH.104 Dove || 1 ||
<gallery>
קובץ:DH Dove 4X-ARI Coventry 26.06.1965 David Miller.jpg|4X-ARI
</gallery>
|-
| דה הבילנד DH.114 Heron || 3 ||
<gallery>
קובץ:DH.114 Heron 2 4X-ARJ Avitour BAG 15.10.66 edited-6.jpg|מטוס אויתור מדגם דה הבילנד הרון, ברישום 4X-ARJ. צולם בקובנטרי אנגליה בשנת 1966, לאחר שהחברה הפסיקה פעולותיה והשיבה את המטוסים לאנגליה.
קובץ:4X-ARK Geoff and John Davidson.jpg|מטוס אויתור מדגם דה הבילנד הרון, ברישום 4X-ARK, בעל כן נסע קבוע. צולם באנגליה לאחר הפסקת פעילות החברה.
</gallery>
4X-ARL (תמונה בכותרת)
|-
| הרווארד|| 3 ||
<gallery>
קובץ:4X-ARC Shaham Aloni.jpg|4X-ARC, אחד ממטוסי ההרווארד של אויתור אשר שימש להטסת עיתונים, כפי שצולם בהרצליה בשנת 1985.
</gallery>
4X-ARA
4X-ARS
|}

==קישורים חיצוניים==
* [http://cld.bz/bookdata/zc7bZa/basic-html/page482.html אויתור בנתיבי האוויר הפנימיים] . אנציקלופדיה יפעת לתולדות התעופה והחלל בישראל, עמ' 482-483.
* [http://www.sky-high.co.il/134771/הרוורד-4X-ARA הרווארד 4X-ARA]. באתר [http://www.sky-high.co.il/ מרקיע שחקים].
* [http://emanuelzurr.com/taxonomy/term/45 מסמכים מחברת אויתור], מאוסף עמנואל צור.
==הערות שוליים==

קטגוריה:חברות תעופה ישראליות שנסגרו
בני בן זקן

בני בן זקן (נולד ב-18 באוקטובר 1982) הוא כדורגלן עבר ישראלי ששיחק בעמדת הקשר האחורי.

==קריירה==
בן זקן התחיל את הקריירה שלו בהפועל קריית שמונה ששיחקה אז בליגה א', ובעונת ערך את הופעת הבכורה שלו בקבוצה הבוגרת נגד מכבי חדרה. בשנת התאחדה הקבוצה עם מכבי קריית שמונה ובן זקן המשיך לשחק בקבוצה המאוחדת, עירוני קריית שמונה, והיה שותף לעלייה ההיסטורית של המועדון לליגת העל בשנת . בקיץ עזב יניב לביא את המועדון ובן זקן מונה לקפטן הקבוצה, ובסיום העונה אף זכה להניף את גביע הטוטו ואת צלחת האליפות הראשונה בתולדות המועדון.

בעונת חתם בהפועל אסי גלבוע מליגה א', ובסיום העונה פרש ממשחק פעיל.

בן זקן מונה לעוזרו של ברק בכר, מאמן עירוני קריית שמונה. ב-14 במאי 2015 מונה למאמן זמני לאחר פיטוריו של בכר, ובסיום העונה שב לתפקידו כעוזרו של המאמן החדש, סאלח חסארמה.

את עונת עונת החל בן זקן כמאמן קבוצת הנוער של עירוני קריית שמונה, וב-31 באוקטובר 2016 מונה למאמן הקבוצה הבוגרת לאחר פיטוריו של מוטי איוניר. ב-26 בנובמבר 2016 פוטר מתפקידו.

ב-22 בדצמבר 2016 מונה בן זקן למאמן הפועל קטמון ירושלים מהליגה הלאומית עד לסיום העונה.

ב-4 באוגוסט 2017 סיכם כמאמנה של הפועל עפולה, במקומו של ראובן עטר.

ב-28 בספטמבר 2017 בן זקן מונה למאמן בית"ר ירושלים לעונה אחת. בסוף העונה סיים בן-זקן את דרכו בקבוצה לאחר שהודיע כי לא ימשיך בבית"ר וסיים איתה במקום השלישי. ב-7 ביוני 2018 חתם בן זקן בבני סכנין. ב-5 בנובמבר 2018 פוטר מתפקידו.

ב-21 בינואר 2019 מונה למאמן הפועל רמת גן מהליגה הלאומית, ועד לתום העונה הוביל אותה לפלייאוף העליון של הליגה הלאומית. עונה לאחר מכן הוביל את הקבוצה לזכייה בגביע הטוטו של הליגה הלאומית, אך ב-15 בפברואר 2020, בעקבות רצף תוצאות לא מוצלחות, פוטר מתפקידו כמאמן הקבוצה.

לבן זקן תואר ראשון בפסיכולוגיה.

== תארים ==
;עירוני קריית שמונה
*אליפות (1): 2011/2012
*גביע הטוטו (2): 2010/2011, 2011/2012
*גביע הטוטו (הליגה הלאומית) (1): 2009/2010

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני עירוני קריית שמונה
קטגוריה:מאמני כדורגל ישראלים
קטגוריה:מאמני עירוני קריית שמונה
קטגוריה:מאמני הפועל קטמון ירושלים
קטגוריה:מאמני הפועל עפולה
קטגוריה:מאמני בית"ר ירושלים
קטגוריה:מאמני בני סכנין
קטגוריה:קריית שמונה: כדורגלנים
קטגוריה:ישראלים שנולדו ב-1982
וסטייה

וַסַטייה או וַסַט (בערבית: وسطية) הוא מונח הנמצא בשימוש באסלאם ומשמעותו – מתינות, מרכז, דרך האמצע, איזון.

==בקוראן==
המונח מוזכר בקוראן חמש פעמים, במשמעות כוללת של מתינות, מרכזיות (כלומר, הימנעות מקיצוניות) וכבוד.

בסורת הפרה נאמר:

בסורת אל-קלם נאמר: 

==שימוש בשמות==
כדי להפגין את רוח הביטוי בחרו מספר גופים בשם "וסט". כך לדוגמה:

*מפלגת אל-וסט במצרים מעידה על עצמה כי היא מפלגת אמצע, בין החילוניות לבין האדיקות של האחים המוסלמים, בין ראיית עולם אסלאמית בלבד (קומיה) לבין ראיית עולם לאומית בלבד (וטניה).
*עיתון אל-וסט היוצא לאור בבחריין, מעיד על עצמו כי הוא נוקט בדרך האמצע.

מיקומו של הכוכב וסאט ב-2013
* כוכב דלתא (δ) בקבוצת הכוכבים תאומים נקרא "וַסַט", כלומר - האמצעי.

==הערות שוליים==

קטגוריה:פילוסופיה אסלאמית
קטגוריה:מושגים באסלאם
לואיס אלברטו גוטיירס

לואיס אלברטו גוטיירס אררה (בספרדית: Luis Alberto Gutiérrez Herrera, נולד ב-15 בינואר 1985) הוא כדורגלן בוליביאני המשחק בעמדות המגן השמאלי והבלם בקבוצת אוריינטה פטרולרו מליגת העל הבוליביאנית.

==קריירה==
גוטיירס התחיל את הקריירה שלו באוריינטה פטרולרו, כאשר עלה לקבוצת הבוגרים שלה בשנת . בינואר הושאל לעירוני קריית שמונה אך לא הצליח לעזור לקבוצה במאבקי ההישרדות שלה והיא ירדה לליגה לאומית וגוטיירס חזר לאוריינטה. בעונת זכה עם המועדון באליפות הקלאסורה. בשנת חתם בבאהיה עימה זכה באליפות באהיה. בקיץ חתם בפטרונטו. ב-22 בספטמבר 2012 ערך את הופעת הבכורה שלו נגד חימנסיה לה פלאטה. ב-8 באפריל 2013 הבקיע את שער הבכורה שלו בפטרונטו. בסיום העונה חזר לבוליביה כאשר חתם בבוליבר. בקיץ סיכם על חזרתו לעירוני קריית שמונה כמחליפו של שיר צדק. אחרי עונה אחת בלבד חזר לבוליבר.

בשנת ערך גוטיירס את הופעת הבכורה שלו בנבחרת בוליביה. הוא נכלל בסגל הנבחרת לקראת קופה אמריקה 2011.

==תארים==
;עם אוריינטה פטרולרו
*אליפות הקלאסורה: 

;עם באהיה
*אליפות באהיה: 

;עם עירוני קריית שמונה
*אלוף האלופים: 

==קישורים חיצוניים==

קטגוריה:כדורגלנים בוליביאנים
קטגוריה:בלמי כדורגל בוליביאנים
קטגוריה:מגני כדורגל בוליביאנים
קטגוריה:סנטה קרוס דה לה סיירה: כדורגלנים
קטגוריה:כדורגלני אוריינטה פטרולרו
קטגוריה:כדורגלני קלוב בוליבר
קטגוריה:כדורגלני עירוני קריית שמונה
קטגוריה:כדורגלני באהיה
קטגוריה:כדורגלני פטרונטו
קטגוריה:כדורגלני נבחרת בוליביה
קטגוריה:כדורגלנים זרים בישראל
קטגוריה:ספורטאים בוליביאנים בישראל
קטגוריה:ספורטאים זרים בברזיל
קטגוריה:ספורטאים זרים בארגנטינה
קטגוריה:כדורגלני קופה אמריקה 2011
קטגוריה:כדורגלני קופה אמריקה 2016
קטגוריה:ילידי 1985
בני לידור

בני לידור (נולד בפולין ב-14 במאי 1953) הוא קצין צה"ל במילואים בדרגת תת-אלוף, פיקד על חטיבה 188 ועל עוצבת געש.

== קריירה צבאית ==

לידור התגייס לצה"ל ב-1971 ועשה את שירותו הצבאי בחיל השריון. בשנים 1981-1982 פיקד על גדוד 77 מחטיבה 7. במלחמת לבנון הראשונה פיקד על גדוד 198, גדוד קורס מפקדי טנקים מחטיבה 460. הגדוד השתתף בקרבות בגזרה המזרחית, בין השאר בג'זין, שהיה קרב השריון הראשון נגד צבא סוריה במלחמה, ובקרב קמ"ט-קק"ש ליד הכפר עין א-תינה בדרום לבנון. בסיומו של קרב זה טעו חיילים מגדוד אחר של החטיבה ופתחו באש על הטנקים מגדודו של לידור, שירו בחזרה. בקרב נהרגו חמישה קצינים וצוערים.

פיקד על עוצבת ראם, חטיבת שריון במילואים, ולאחריה נתמנה למפקד חטיבה 188 ושירת בתפקיד זה בשנים 1987 עד 1989. בשנים 1990–1994 פיקד על עוצבת אתגר. בשנת 1991 פיקד על קורס מפקדי חטיבות. בשנים 1997 עד 1999 פיקד על עוצבת געש.

== קריירה עסקית ==
לאחר שחרורו פנה בני לידור לפעילות עסקית כיועץ ומתווך עבור חברות טכנולוגיות בקידום עסקיהן מול משרד הביטחון.

במסגרת עבודתו, מייצג את חברת נטאפ וחברת בינת במכרזים מול משרד הביטחון.

== חיים אישיים ==
לידור מתגורר במודיעין-מכבים-רעות ואב לשלושה.

== הערות שוליים ==

קטגוריה:מפקדי חטיבה 188
קטגוריה:מפקדי עוצבת געש
קטגוריה:מפקדי גדודים בחטיבה 460
קטגוריה:מפקדי גדוד 77
קטגוריה:מפקדי עוצבת אתגר
קטגוריה:תתי-אלופים בצה"ל
קטגוריה:ישראלים שנולדו ב-1953
קטגוריה:מפקדי גדודים במלחמת לבנון הראשונה
קטגוריה:חיילי חיל השריון במלחמת לבנון הראשונה
אילן אשל

אילן אשל (נולד ב-26 באוגוסט 1936) הוא קצין צה"ל בדימוס בדרגת אלוף-משנה, כיהן כמפקד חטיבת חרמונים וכמפקד אגד התחזוקה של עוצבת הגליל. מעוטר בצל"ש הרמטכ"ל על לחימתו במלחמת יום הכיפורים.

אשל גדל בקיבוץ שער הגולן ולמד במוסד החינוכי בקעת כנרות.

אשל נשוי, אב לשלושה, וממשיך להתגורר בקיבוץ שער הגולן.

==שירות צבאי==
עם גיוסו לצה"ל בשנת 1954 שובץ בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה וכסגן מפקד סיירת גולני. במבצע קדש ב-1956 לחם במסגרת סיירת גולני, בקרבות לכיבוש מוצבי הצבא המצרי ברפיח.

במלחמת ששת הימים נלחם בשומרון בקרב לכיבוש ג'נין. במלחמת ההתשה התנדב לשרת כאחד ה"נמרים", קציני מילואים בעלי ניסיון שהוצבו בקו בר-לב. במלחמת יום הכיפורים נלחם כמפקד פלוגה בגדוד סיור 134. הטנק שלו נפגע וכל אנשי הצוות מלבדו נהרגו. אשל נפצע קשה וחולץ רק למחרת. 

תיאור המעשה כפי שמופיע בכתב הצל"ש:

השתתף במלחמת לבנון הראשונה כמפקד גדוד 275 של חטיבת מרכבות הפלדה, בקרב בכפר עין חילווה ובמצור על צידון. הטנק שלו נפגע, התותחן נהרג והוא נפצע.

==לאחר השחרור מצה"ל==

השלים תואר הנדסאי בחקלאות של הפקולטה לחקלאות. עבד כמדריך חקלאי למטעים, בשנים 1995–2003 שימש כמנהל מחוז העמקים במשרד החקלאות, ממונה על תשלום פיצויי אסון טבע במשרד החקלאות, יו"ר מועצת הזיתים, בשנים 2002–2006 מנכ"ל הארגון לחקלאות ביולוגית אורגנית בישראל ובשנים 2006–2013 כמנכ"ל ארגון מגדלי הפירות.

בתקופת כהונתו של אשל כמנכ"ל הארגון לחקלאות אורגנית גדל היצוא האורגני מישראל בזכות כניסת מגדלים חדשים לענף והרחבת הפעילות של המגדלים הוותיקים. גם השוק האורגני המקומי צמח בשנים אלו, אם כי בשיעורים נמוכים יותר. בשנתו האחרונה בתפקיד זה, עסק אשל יחד עם מדריכי הארגון לחקלאות אורגנית בסיוע לחקלאי גוש קטיף בהקמת משקים אורגנים במקומות מגוריהם החדשים. אשל עסק בין היתר בקידום "החוק להסדרת תוצרת אורגנית" שבו החל מנכ"ל הארגון שקדם לו, ישראל שמידט, והשלימה המנכ"לית שהחליפה אותו, אורנית רז.

אשל מכהן כדירקטור בהנהלת החקלאות של הקיבוץ הדתי מירב, דירקטור במפעל הרהיטים "גולן פלסטיק" של קיבוצו שער הגולן, חבר הנהלה באגודת המים של עמק הירדן.

בחודש אוגוסט 2014, במהלך מבצע צוק איתן, שמע אשל על הנוסח של "דף המפקד לקרב" ששלח עופר וינטר, מפקד חטיבת גבעתי, לחייליו ובו הזכיר כי הם נלחמים בשם האל. בתגובה, שלח אשל מכתב פומבי נרגש אל וינטר ובו טען כי הדברים של וינטר פגעו בו ובחיילים חילונים אחרים.

==קישורים חיצוניים==
*[https://www.youtube.com/watch?v=R1obk3QmWy8 ריאיון עם אשל בתוך הכתבה "ההברחות מירדן גוברות - ובעמק חוששים מקץ הפסטורליה"], אורי לוי, כאן 11, 8 ביוני 2023.

==הערות שוליים==

קטגוריה:מפקדי חטיבות מרחביות
קטגוריה:חיילי חיל השריון במלחמת יום הכיפורים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:אלופי-משנה בצה"ל
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:עובדי משרד החקלאות
קטגוריה:מנכ"לים ישראלים
קטגוריה:שער הגולן: אישים
קטגוריה:חיילי חיל הרגלים במלחמת סיני
קטגוריה:לוחמי סיירת גולני
קטגוריה:מפקדי פלוגות במלחמת יום הכיפורים
קטגוריה:חיילי צה"ל במלחמת ששת הימים
קטגוריה:ישראלים שנולדו ב-1936
דיאבלוצרטופס

שחזור
דיאבלוצרטופס (שם מדעי: Diabloceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. הדיאבלוצרטופס חי באמריקה הצפונית בקרטיקון העליון בגיל הקמפן, כ-79 מיליון שנה לפני זמננו. שרידיו נתגלו ביוטה, ארצות הברית והוא תואר ב-2010. פירוש שמו הוא "פנים בעלי קרניים שטניות", כאשר Diablo פירושו שטן ו-Ceratops פנים בעלי קרניים, והוא נקרא כך בשל זיזיו הארוכים הבולטים מהעטרה.

== תיאור ומאפיינים ==
הדיאבלוצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני דוקרנים שהזדקרו כלפי מעלה. בניגוד לרוב בני תת-משפחת הצנטרוזאורים לדיאבלוצרטופס היו קרני גבה מפותחות (אך עדיין קצרות יחסית לקרני הטריצרטופס ושאר בני תת-משפחת הכסמוזאורים). קרן האף הייתה קצרה ולא השתמרה טוב במאובנים וייתכן שאף הייתה קהה. בעקבות גילוי צרטופסיים חדשים, בעיקר מתת-המשפחה צנטרוזאורים הסיקו הפלאונטולוגים שכל הצרטופסיים (basal feature) התאפיינו בשתי קרני גבה מפותחות, וצנטרוזאורים מתקדמים יותר איבדו מאפיין זה בעת התפתחותם לטובת דוקרנים על העטרה וקרן אף ארוכה או גדולה.

הדיאבלוצרטופס, שגילו הוא כ-79 מיליון שנה לפני זמננו, הוא אחד הצרטופסיים הקדומים ביותר שנתגלו.

אורכו היה כ- ומשקלו כשל קרנף.

הדיאבלוצרטופס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות היה מסוגל לטפל גם בצמחייה קשה.

הדיאבלוצרטופס חלק את בית גידולו עם הליתרונקס, דינוזאור טורף ממשפחת הטירנוזאוריים.

דיאבלוצרטופס במקום חיותו

== גילוי ==

דיאבלוצרטופס ידוע משתי גולגולות שלמות למחצה שנתגלו ביוטה, ארצות הברית. הגולגולת הראשונה נתגלתה ב-2002 אך תוארה והוגדרה כסוג חדש רק ב-2010 על ידי קירקלנד ועמיתיו.

== קישורים חיצוניים ==


* [https://nhmu.utah.edu/diabloceratops-eatoni דיאבלוצרטופס אטוני] באתר המוזיאון להיסטוריה של הטבע (יוטה)

== הערות שוליים ==

קטגוריה:בעלי חיים שתוארו ב-2010
קטגוריה:טקסונים שתוארו בידי ג'יימס קירקלנד
קטגוריה:צנטרוזאורים
Sweet Dreams (שיר של ביונסה)

Sweet Dreams (בעברית: חלומות מתוקים) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל השישי מן האלבום ב-2 ביוני 2009. השיר נכתב והופק על ידי ביונסה נואלס, ג'ים ג'ונסין, ריקו לואבס וווין ווילקינס. שמו המקורי "Beautiful nightmare" הודלף באינטרנט במרץ 2008, ובעקבות זאת הוחלף שמו ל-"Sweet Dreams". זהו שיר מסוג סינת'פופ, ומכשורה כולל סינתסייזרים, מקלדת, וללכוד תופים. השיר מתאר מערכת יחסיים רומנטיים המצויים בחלום.

"Sweet Dreams" זכה בביקורות חיוביות ממבקרי המוזיקה, ששיבחו את סוג השיר ואת הקצב שלו. כמו כן, השיר זכה לפופולריות כשיר מסוג אלקטרו, בניגוד לז'אנר ה-R&B שהזמרת שרה בדרך כלל. "Sweet Dreams" הגיע למקום ה-1 בניו זילנד, ולמקום ה-10 במצעד הבילבורד הוט 100 של ארצות הברית. השיר הגיע לטופ 5 באוסטרליה, צ'כיה, אירלנד, סלובקיה ובריטניה. בין השאר, "Sweet Dreams" הגיע למעמד פלטינה באוסטרליה, ניו זילנד וארצות הברית. נוסף על כך, השיר הגיע למקום ה-3 בהשמעות הרדיו בישראל על פי מדיה פורסט.

לשיר יצא וידאו קליפ הנוהל על ידי האדרים פטי, וצולם בברוקלין שניו יורק. הקליפ בנוי בעיקר מאפקטים ממוחשבים, והוא צולם במסך ירוק. בקליפ נראית ביונסה לבושת חליפת רובוט בצבע זהב שעוצבה על ידי מעצב אופנה הצרפתי טיירי מוגלר. הווידאו זכה לביקורות חיוביות ממבקרים, שתיארו את ביונסה כאיקונית אופנה בשל התלבושות שלבשה בקליפ, ואף ציינו כי ביונסה חזרה על חלק מהתנועות מקליפ העבר שלה Single Ladies. ביונסה קידמה את השיר על ידי ביצועו בטקס MTV אירופה לשנת 2009, ואף ביצעה אותו מדי פעם בסיבוב ההופעות העולמי שלה I Am... World Tour. Sweet Dreams הוכר כאחד השירים הכי ממושמעים בשנת 2009 על ידי האגודה האמריקנית של מלחינים, מחברים ומו"לים (ASCAP).

== מיקומי שיא ותארים ==

==קישורים חיצוניים==

== הערות שוליים ==

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:שירים על חלומות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה מרובעת באוסטרליה
קטגוריה:סינגלים בהוצאת קולומביה רקורדס
אדבאל

אַדְבְּאֵל היה הבן השלישי של ישמעאל (ואשתו מריבה, על פי המדרש) והאפונים לשבט מדברי בעל אותו שם. לאדבאל היו 11 אחים ואחות אחת: נביות, קדר, מבשם, משמע, דומה, משא, חדד, תימא, יטור, נפיש, קדמה ובשמת.

משמעו של השם אדבאל על פי הערבית הוא: האל יסד, תקן. 

שבט זה נזכר בדברי הימים של תגלת-פלאסר השלישי בתור "שומר השער" מול מצרים,<ref>Hayim Tadmor, The Inscriptions of Tiglath-Pileser III, King of Assyria (Jerusalem: Israel Academy of Sciences and Humanities, 1994), p. 107, 112, 122</ref> ופעם אחת בהקשר של מרידה באשקלון.<ref>Hayim Tadmor, The Inscriptions of Tiglath-Pileser III, King of Assyria (Jerusalem: Israel Academy of Sciences and Humanities, 1994), p. 63</ref>

==הערות שוליים==

קטגוריה:אישים בספר דברי הימים
קטגוריה:אישים בפרשת חיי שרה
קטגוריה:בני ישמעאל
אהרן זליג אפשטיין

הרב אהרן זליג הלוי אפשטיין (באנגלית גם: Zelik Epstein; ט"ז בתמוז ה'תרע"ד, 10 ביולי 1914 - י"ב באב ה'תשס"ט, 3 באוגוסט 2009) היה רב וראש ישיבה ליטאי-אמריקאי. ראש ישיבת "שער התורה - גרודנה" בקווינס.

==ביוגרפיה==
נולד בסלונים ולמד ב"תלמוד תורה" בקלם ובישיבת מיר, בישיבה היה ממקורבי "המשגיח", רבי ירוחם ליבוביץ, ומרושמי שיחותיו. נמלט לאמריקה, בשלב הראשון הגיע לקנדה, שבה פגש את הרב יעקב קמינצקי שהתיידד עמו למרות פער הגילאים וסידר עבורו משרה בתלמוד תורה ובישיבה בטורונטו. הוא נישא לחיה בתו של רבי משה מרדכי שקופ בנו של רבי שמעון שקופ והחתונה התקיימה בבית משפחת קמינצקי. בסוף שנות ה-40 של המאה ה-20 כיהן ב"בית המדרש למחנכים" בוויליאמסבורג, בשלב מאוחר יותר, התמנה הרב אפשטיין כר"מ בישיבת תורה ודעת בה כיהן כבר הרב קמינצקי. ב-2003 היה בין הרבנים שהתנגדו למניעת הדפסתו ולהחרמתו של ספרו של הרב נתן קמינצקי "עשייתו של גדול".

הרב אפשטיין יזם יחד עם הרב נתנאל קווין את מחנה הקיץ "אור שרגא", של ישיבת תורה ודעת; מחנה זה היה ממחנות הקיץ הראשונים שהתקיימו באווירה תורנית בארצות הברית.

הקים את ישיבתו בקווינס, ניו יורק, וקרא לה "ישיבת שער התורה - גרודנה" כשמה של ישיבת שער התורה המקורית בגרודנה, שהתקיימה לפני מלחמת העולם השנייה בראשותו של סב אשתו, הרב שקופ.

חידושיו נדפסו במשך כל שנות פעילותו בכתבי עת תורניים רבים, בעיקר באלו הרואים אור בארצות הברית. בשנת 1942, לפני נישואיו, היה עורך כתב העת "מרכז התורה" בשיתוף עם אליעזר פורטנוי והרב אליהו חזן. הוא גם היה חבר מערכת האנציקלופדיה התלמודית.

הוא נפטר בגיל 95 בי"ב באב ה'תשס"ט 3 באוגוסט 2009.

בנו, הרב קלמן אפשטיין מכהן תחתיו בראשות ישיבת שער התורה בקווינס.

==קישורים חיצוניים==
* הרב זעליג אפשטיין, [http://www.daat.ac.il/daat/chinuch/mosdot/shaar-2.htm ישיבת "שער התורה" בגרודנה], בתוך: מוסדות תורה באירופה בבנינם ובחורבנם, ניו-יורק: עגן, תשט"ז. באתר "דעת"
* 

==הערות שוליים==

קטגוריה:ראשי ישיבה אמריקאים
קטגוריה:משפחת שקופ
קטגוריה:בוגרי ישיבת מיר (בלארוס)
קטגוריה:בוגרי תלמוד תורה (קלם)
קטגוריה:עורכי האנציקלופדיה התלמודית
קטגוריה:יהודים הקבורים בהר הזיתים: חלקת הפרושים
קטגוריה:אמריקאים שנולדו ב-1914
קטגוריה:אמריקאים שנפטרו ב-2009
פרופילקטיקה

פרופילקטיקה (מיוונית: προφυλαξις) הוא מונח בשחמט שמשמעו היא פעילות מונעת. מסע פרופילקטי מיועד לא רק על מנת לשפר את העמדה של השחמטאי, אלא גם למנוע מיריבו מלשפר את עמדתו. אחד הרעיונות השכיחים הוא לקדם את רגלי ח' או א' כדי למנוע מהיריב לתת מט. פרופילקטיקה מובילה למשחקים עמדתיים, שעלולים לתסכל שחקנים בעלי גישה טקטית חזקה. שחקנים בעלי סגנון פרופילקטי מונעים את היוזמות הטקטיות באיומים שמביאים לתוצאות לא נעימות. אחד היתרונות של גישה זו היא שהיא שומרת על סיכון מינימלי וגורמת ליריבים תוקפניים לאבד סבלנות ולשגות. החסרון הוא שגישה זו לא מצליחה מול יריב שמסתפק בתיקו.

כל מסע שמונע מהיריב לאיים איום מסוים יכול להיקרא פרופילקטי, גם אם אין זו המילה המתאימה לתאר את סגנונו של השחמטאי. לדוגמה מיכאל טל וגארי קספרוב שיחקו לעיתים קרובות את המסע ח3 בפתיחה הספרדית - מסע שמונע מהשחור לשחק רז4 וליצור כפיתה על הפרש ב-ו3, ואיש לא היה מגדיר את שני השחקנים הללו כבעלי סגנון פרופילקטי. כל רבי האמנים מבצעים מסעים פרופילקטיים מעת לעת.

עמדה זו הופיעה במספר גדול מאוד של משחקים, והמסע ח3 הוא מסע גמיש שכמעט בכל המשחקים השתמשו בו. בעמדה זו אין במסע ח3 משום בזבוז זמן ובנוסף העמדה איננה פתוחה. המסע מגביל את השחור במשחק נגדי ומונע לחלוטין את המסע רז4. לסיכום - זו החלטה מוצדקת.

לעומת זאת, מסעים כאלו שנעשים מפחד של מה שעשוי לקרות, ללא סיבה ספציפית מובילים לאיבוד זמן יקר. להלן דוגמה למה שיכול לקרות כתוצאה ממסע לא הכרחי של הרגלי ליד הצריח. עמדות דומות לעמדות הסיום נקראות מט לגל.

רבי אמנים ידועים כבעלי סגנון פרופילקטי הם אהרון נימצוביץ', טיגראן פטרוסיאן ואנטולי קרפוב.

קטגוריה:מונחים בשחמט
וולטר בג'ט

וולטר בג'ט (באנגלית: Walter Bagehot; 3 בפברואר 1826 - 24 במרץ 1877) היה כלכלן ואיש עסקים, עיתונאי ועורך עיתונות בריטי. עבודתו כוללת מסות בענייני ממשל, כלכלה וספרות. מראשוני עורכי "האקונומיסט".

==ביוגרפיה==
נולד בלנגפורט שבסאמרסט, אנגליה. אביו, תומאס ווטסון בג'ט, היה בנקאי. 

וולטר בג'ט למד מתמטיקה בקולג' האוניברסיטאי של לונדון (UCL), ובשנת 1848 קיבל תואר שני בפילוסופיה של המוסר. 

ב-1855 ייסד את ה"נשיונל רוויו" יחד עם ריצ'רד האטן (Richard Holt Hutton). ב-1860 התמנה כעורך ראשי של "האקונומיסט", שהוקם שבע עשרה שנה קודם לכן על ידי חותנו ג'יימס וילסון .

בג'ט לקה בדלקת ריאות בשנת 1867 ומעולם לא התאושש ממנה באופן מלא. כעבור עשור שנים נפטר מסיבוך של מחלתו. 

אוספים של כתביו במגוון רחב של נושאים פורסמו לאחר מותו.

האסטרואיד שהתגלה על ידי לובוש קוהואוטק נקרא על שמו.

==קישורים חיצוניים==

* 
* 

==הערות שוליים==

קטגוריה:אישים שעל שמם כוכב לכת מינורי
קטגוריה:עורכי עיתונים בריטים
קטגוריה:כלכלנים בריטים
קטגוריה:תאורטיקנים במדע המדינה
קטגוריה:בריטים שנולדו ב-1826
קטגוריה:בריטים שנפטרו ב-1877
קטגוריה:מונצחים בשלט כחול של ארגון המורשת האנגלית
ניב זריהן

ניב זריהן (נולד ב-24 במאי 1994) הוא כדורגלן ישראלי המשחק בעמדת החלוץ.

==קריירה==
זריהן התחיל את הקריירה שלו במחלקת הנוער של מועדון ספורט אשדוד. ב-30 ביולי 2011 ערך את הופעת הבכורה שלו בקבוצה הבוגרת של המועדון, בתיקו 2–2 נגד בית"ר ירושלים במסגרת גביע הטוטו. ב-25 בפברואר 2012 ערך את הופעת הבכורה שלו בליגת העל, בתיקו 1–1 נגד הפועל פתח תקווה. את העונה סיים עם 16 שערים בקבוצת הנוער בכל המסגרות ואף זכה עמה בגביע המדינה לנוער, ובמקביל שותף בשלושה משחקים בליגת העל. בשתי העונות שלאחר מכן המשיך לשחק בקבוצת הנוער במקביל למשחקי הקבוצה הבוגרת.

בעונת 2014/2015 הפך לשחקן סגל קבוע בקבוצה הבוגרת, וב-2 בספטמבר 2014 הבקיע את שער הבכורה שלו בקריירה, בניצחון 0–1 נגד בית"ר ירושלים במסגרת גביע הטוטו. ב-27 בספטמבר הבקיע את שער הבכורה שלו בליגת העל, בתיקו 2–2 נגד בני סכנין. בסך הכל כבש ארבעה שערי ליגה בעונה זו, ובסופה ירד עם הקבוצה לליגה הלאומית. בעונת 2015/2016 כבש חמישה שערים בליגה הלאומית, והעפיל עם הקבוצה בחזרה לליגת העל.

ב-17 בינואר 2017 חתם זריהן לארבע וחצי שנים בהפועל באר שבע. ב-24 בינואר ערך זריהן את הופעת הבכורה שלו במועדון, בהפסד 1–2 לעירוני קריית שמונה במסגרת גביע המדינה. ב-13 במרץ כבש זריהן לראשונה במדי הקבוצה, כשהבקיע צמד שערים בניצחון 1–2 על בית"ר ירושלים באצטדיון טרנר, ובתום העונה זכה עם הקבוצה באליפות. בעונת 2017/2018 כבש שני שערי ליגה ב-27 הופעות, ובסופה זכה עם הקבוצה שוב באליפות. בעונת 2018/2019 כבש שלושה שערים ב-21 הופעות בליגה.

ב-15 באוגוסט 2019 כבש את שעריו הראשונים במפעלים האירופיים כשכבש צמד בניצחון הפועל באר שבע 1–3 על נורשפין במסגרת משחקי הסיבוב השלישי של מוקדמות עונת 2019/2020 בליגה האירופית. ב-4 ביולי 2020, בתקופת מגפת הקורונה בישראל, שוחרר מהפועל באר שבע לאחר שהפר את הוראות הבידוד.

ב-4 באוגוסט 2020 חתם על חוזה לשנתיים בבני יהודה תל אביב.

ב-21 ביולי 2021 חתם בבית"ר ירושלים לעונה אחת.<ref></ref> ב-2 באוקטובר 2021 כבש שער בכורה בתיקו 1-1 נגד עירוני קריית שמונה.

ב-20 בספטמבר 2022 חתם בהפועל תל אביב לעונה אחת, עם אופציה לעונה נוספת.

ב-7 בספטמבר 2023 חתם במכבי קביליו יפו.

===נבחרת ישראל===
זריהן שיחק בכל נבחרות הנוער של ישראל. ב-13 באוגוסט 2013 ערך את הופעת הבכורה שלו בנבחרת הצעירה, בתיקו 1–1 נגד בלגיה.

==חיים אישיים==
זריהן נולד וגדל באשדוד כבכור מבין ארבעה ילדים לכדורגלן העבר יגאל זריהן ולמטי לבית כהן.

בדצמבר 2016, כאשר שיחק במ.ס. אשדוד, הטילה עליו קבוצתו קנס של 25 אלף ש"ח והשעיה לשבועיים, לאחר שכינה את חברו לקבוצה אור אינברום "אתיופי מסריח".

בנובמבר 2017 הורשע בעסקת טיעון בתקיפתה של צעירה במועדון בתל אביב.

==תארים==
;הפועל באר שבע
*אליפות: 2016/2017, 2017/2018
*אלוף האלופים: 2017/2018
*גביע המדינה: 2019/2020

==קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני מכבי יפו
קטגוריה:מורשעים בתקיפה בישראל
קטגוריה:ישראלים שנולדו ב-1994
קלרנס קלמונס

קלרנס אניקולס קלמונס, ג'וניור (באנגלית: .Clarence Anicholas Clemons, Jr; 11 בינואר 1942 - 18 ביוני 2011) היה נגן סקסופון אמריקאי. מאז 1972 ועד מותו ניגן בלהקת אי סטריט בנד, להקת הליווי של ברוס ספרינגסטין, היה בה גורם מרכזי וניגן קטעי סולו בכל אלבומיו של ספרינגסטין. כן ניגן עם מוזיקאים אחרים, בהם רוי אורביסון, ג'ניס איאן, ג'ואן ארמטריידינג, ג'קסון בראון, ארית'ה פרנקלין, ג'ו קוקר, ליידי גאגא ואחרים. קלמונס התנשא לגובה של 195.5 ס"מ וכונה "האיש הגדול" (The Big Man). בנוסף לנגינה הופיע קלמנס גם כשחקן קולנוע במספר סרטים ותוכניות טלוויזיה. על קטעי נגינתו, בעיקר באלבומים המוקדמים של ספרינגסטין, כתב מבקר הניו יורק טיימס ג'ון פרלזניו שהם שידרו "כיסופים חסרי מלים, מאבק חסר פשרות ותבונה מלאת הומור". יחסיו עם ספרינגסטין על הבמה ומחוצה לה, הפגינו אינטימיות רבה ושוויון, שלא כנהוג בין זמר סולן ונגן בלהקתו (על עטיפת האלבום Born to Run, למשל, משעין ספרינגסטין כביכול את ראשו על כתפו של קלמנס).

== תולדות חייו ==
קלמונס נולד בווירג'יניה, בנעוריו למד סקסופון טנור וסקסופון בריטון וניגן בלהקת הג'אז של בית הספר. בנעוריו הושפע מהסקסופוניסט קינג קרטיס והחליט שסקסופון הטנור יהיה כלי הנגינה העיקרי שלו. בקולג' שיחק פוטבול ואף הוצע לו להצטרף כשחקן מקצועי לקבוצת דאלאס קאובויס.

בשנות השישים עבר לניו ג'רזי, עבד כמורה לחינוך מיוחד וניגן באירועים מזדמנים, בעיקר גרסאות כיסוי לשירי ג'יימס בראון. ספרינגסטין וקלמונס הכירו בניו ג'רזי, כאשר עבדו במקביל כמוזיקאים בבארים. בחורף 1971 ביקש קלמונס לנגן עם ספרינגסטין, ששכר אותו ללהקתו לקראת הקלטת אלבום הבכורה שלו, .Greetings from Asbury Park, N.J, במהלך ההקלטות ביצעו השניים ג'אמים ארוכים ובין הזמר לבן-העור והנגן האפרו-אמריקני נקשרו קשרי חברות והפריה אמנותית אמיצים. קלמונס ניגן קטעי סולו בשירים רבים, בהם Born to Run, Thunder Road ו-Jungleland, הנזכר כביצוע הסולו הטוב ביותר שלו, Badlands, The Promised Land, The Ties That Bind, Sherry Darling, I Wanna Marry You, Drive All Night, Independence Day, Bobby Jea ו-I'm Goin' Down.

בנוסף, ניגן קלמונס עם מוזיקאים אחרים בשיתופי פעולה שונים, בהם ג'קסון בראון בשיר You're a Friend of Mine מ-1985, ארית'ה פרנקלין בשיר Freeway of Love מאותה שנה, ליידי גאגא בשירים Hair ו-The Edge of Glory מאלבומה Born This Way (שהיה להקלטתו האחרונה) ורבים אחרים. ב-1989 הופיע עם רינגו סטאר ולהקת "The All-Starr Band" בה שר בדואט עם בילי פרסטון את השיר "You're a Friend of Mine".

== הופעות בסרטים ובטלוויזיה ==
בשנת 1977 הופיע כנגן חצוצרה בסרטו של מרטין סקורסזה ניו יורק, ניו יורק.
כן הופיע הן כשחקן והן בהופעת קמע בתפקיד עצמו בפרקים מתוך "על טעם ועל ריח", "משפחת סימפסון", "הסמויה" ועוד.

== קישורים חיצוניים ==

* 

* 
* [http://www.nytimes.com/2011/06/19/arts/music/clarence-clemons-e-street-band-saxophonist-dies-at-69.html?_r=0 נקרולוג], הניו יורק טיימס
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סקסופוניסטים אמריקאים
קטגוריה:חברי היכל התהילה של הרוק אנד רול
קטגוריה:מוזיקאים אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-2011
מופיד גאנם

מופיד גאנם (בערבית: مفيد غانم; נולד ב-1959) הוא קצין צה"ל במילואים בדרגת תת-אלוף. כיהן כקצין לוגיסטיקה ראשי. כיהן כסמנכ"ל בכיר במשרד המשפטים ומכהן כמנהל אגף שירות לקוחות בחברת החשמל.

== קורות חיים ==
גאנם נולד וגדל במע'אר שבגליל, בן למשפחה דרוזית-ישראלית. אביו היה איש מערכת הביטחון במשך שנים רבות, אחד מאחיו שירת בצה"ל כמפקד חטיבה.

התגייס לצה"ל ב-1978 ושירת כלוחם בחיל הרגלים, ב-1981 סיים קורס קציני תחזוקה. בתפקידו הראשון כקצין שירת כעוזר קצין התחזוקה של חטיבת הערבה, ב-1988 מונה למפקד פלוגת המפקדה של גדוד חרב, ב-1990 מונה לקצין התחזוקה של חטיבת הערבה וב-1991 לקצין התחזוקה של חטיבת גבעתי. ב-1996 מונה לקצין התחזוקה של עוצבת עמוד האש בפיקוד הדרום וב-1998 מונה לקצין התחזוקה של המרכז לאימוני יבשה. בשנת 2000 מונה לראש מחלקת התחזוקה במפקדת זרוע היבשה וקודם לדרגת אלוף-משנה. ב-2004 מונה לקצין התחזוקה הפיקודי של פיקוד המרכז. ב-2007 מונה לראש מחלקת תוא"ם (תורה, ארגון ומשאבי אנוש) במפקדת קצין לוגיסטיקה ראשי וכסגן קצין לוגיסטיקה ראשי. בנובמבר 2009 מונה לקצין לוגיסטיקה ראשי בדרגת תת-אלוף ושירת בתפקיד עד נובמבר 2013. גאנם הוא הדרוזי הראשון שכיהן כקצין חיל ראשי. במסגרת תפקידו הוביל את הקמת עיר הבה"דים בנגב.

לאחר שחרורו מונה ב-2014 לסמנכ"ל בכיר תפעול ולוגיסטיקה במשרד המשפטים.

בסוף אפריל 2020 מונה למנהל אגף שירות לקוחות בחברת החשמל.
גאנם הוא יושב ראש מרכז המורשת הדרוזית.

גאנם נשוי ואב לחמישה. הוא בוגר המכללה לביטחון לאומי, ובעל תואר ראשון במדעי המזרח התיכון ותואר שני במדעי המדינה מאוניברסיטת חיפה.

==קישורים חיצוניים==

* [https://web.archive.org/web/20150519234633/http://atal.idf.il/Console/CORE/DOC_MGR/1293-he/Atal.aspx מופיד גאנם] באתר אגף הטכנולוגיה והלוגיסטיקה
* 
* 
* [http://index.justice.gov.il/Pubilcations/Articles/Pages/MufidGhanem.aspx תא"ל (במיל') מופיד גאנם מונה לתפקיד סמנכ"ל בכיר תפעול ולוגיסטיקה במשרד המשפטים], אתר משרד המשפטים, 7 באוקטובר 2014
* דוד גרין, [https://www.tzevet.co.il/_Uploads/dbsAttachedFiles/tzevet_131.pdf שלושה דורות של מורשת דרוזית למען ביטחון המדינה], "צוות שלנו" (ביטאון ״צוות״), גיליון מספר 131, ספטמבר 2021, עמודים 17–20

קטגוריה:תתי-אלופים בצה"ל
קטגוריה:קצינים דרוזים ישראלים
קטגוריה:קציני לוגיסטיקה ראשיים
קטגוריה:עובדי משרד המשפטים
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:מע'אר: אישים
קטגוריה:ישראלים שנולדו ב-1959
מנחם ממירזבורק

רבי מנחם ב"ר פנחס ממרזבורק (מהעיר מרזבורג, לפעמים מכונה על שם ספרו 'ר' מנחם מעיל צדק', או ר' מנחם המעילי) היה מחכמי אשכנז בסוף תקופת הראשונים, בדור שאחרי גזרות ק"ח–ק"ט, תיקן תקנות חשובות שהתקבלו בדורות שלאחריו.

==ביוגרפיה==
חי בגרמניה במאה הי"ד (בין השנים ה'ק-ה'ק"ע בערך). רבו היה רבי יצחק מאופנהיים, וחכם נוסף בשם רבי שלמה<ref>תשובה המובאת בפירוש המהרש"ל לטור יו"ד סימן ס"ה.</ref>, היה משרידי חכמי אשכנז ששיקמו את יהדות גרמניה אחרי גזרות ק"ח - ק"ט שפרצו בעקבות המוות השחור. מתלמידיו ידוע לנו על רבי יום טוב ליפמן.

מהר"י וייל כותב עליו שהיה "למדן מופלג, גדול בדורו, וכל מנהג מדינת זקס"ן (סקסוניה שבגרמניה) אחר אותו ספר, והרבה דברים נעתקו מספרו והם בידי". המהרש"ל כותב עליו "מהר"ר מנחם מעיל צדק, אשר איזן ותיקן כמה גדרים וסיגים לתורה והיה מומחה, וגדול בתורה, ונתפשטו תקנותיו וגזירותיו בכל ארץ אשכנז".

===תקנת ביטול המיאון===
ר' מנחם התפרסם בכך שתיקן שלא לעשות עוד את דין המיאון, המאפשר למי שהתקדשה בעודה קטנה לבטל את קידושיה כשבגרה, עם זאת רבי מנחם לא תיקן תקנה זו בעצמו, אלא פנה לחכם בשם רבי ברוך (ככל הנראה מחכמי צרפת) אותו הוא מכנה 'גדול דורינו' וביקשו לתקן תקנה זו. חמישים שנה אחר כך התעורר בעקבות זאת פולמוס ביטול המיאון של ר' יעקב פולק.

===ספריו===
כתב את הספר מעיל צדק שרובו לא הגיע לידינו. הספר הכיל כמה מאות סימנים, רובם מתוך פסקי קדמונים ובעיקר תשובות המהר"ם מרוטנבורג, וחלקם פסקים של ר' מנחם עצמו. 
חלק מספרו נספח לשו"ת מהר"י וייל, מאז הדפסתו לראשונה בוונציה שנת ש"ט, בשם 'נימוקי ר' מנחם מרזבורק'.

כתב ספר בשם מסקינן בהלכות שחיטה, ושני קרומין בהלכות בדיקה, נדפסו מכתבי יד (יחד עם שחיטות ובדיקות רבות מחכמי אשכנז) בתוך 'רבינו מנחם ממירזבורק' מכון משנת אפרים ה'תשפ"א.

בשנת ה'תשפ"א יצא לאור על ידי מכון משנת אפרים ספר בשם רבינו מנחם ממירזבורק בההדרת הרב אפרים פישל הרשקוביץ, הספר מכיל ליקוט מחידושים פסקים הגהות והערות מכל ספרות הפוסקים ומכתבי יד, בתוספת הערות והשוואת לדברי הפוסקים.

==לקריאה נוספת==
* יצחק זימר, "ר' מנחם ממירזבורק ונימוקיו", סיני עח, עמ' עה–פח.
* ידידיה דינרי, "השתלשלות תקנת המיאון (פעלו של ר’ מנחם ממירזבורג)", דיני ישראל י-יא (תשמא-תשמג), עמ' שיט–שמו.
* הרב יוסף מיכאל יוסקוביץ, מבוא לתולדות רבי מנחם ממירזבורק, בתוך: רבינו מנחם ממירזבורק, מכון משנת אפרים, ירושלים ה'תשפ"א.

==קישורים חיצוניים==
* [http://hebrewbooks.org/pdfpager.aspx?req=1746&st=&pgnum=169&hilite= נימוקי מהר"ר מנחם ממירזבור"ק, בסוף שו"ת מהר"י וייל].

==הערות שוליים==

קטגוריה:ראשוני אשכנז
קטגוריה:יהודים ויהדות בימי הביניים
קטגוריה:אישים שחיו במאה ה-14
גדליה סילברסטון

הרב גדליה סילברסטון (לפעמים מאוית סילווערסטאן, 1871 - א' באב תש"ד 22 ביולי 1944) היה רב בוושינגטון ומחבר פורה של עשרות ספרים.

==ביוגרפיה==
נולד ב-1871 ביאשינובקה בפולין לר' ישעיה מאיר שהיה רב בסוקוט, ליטא. למד בישיבות רוזניי וטלז. משקיבל אביו משרת רב בליברפול עבר עם משפחתו לאנגליה.

לאחר נישואיו נסע לרוסיה ושם למד שלוש שנים, והוסמך לרבנות על יד הרב יצחק יעקב ריינס ואחרים.

בתרס"א (1901) קיבל משרת רב בבלפסט. באותו זמן החל את פעילותו הציונית, והיה ציר בקונגרס הציוני השישי. בתרס"ה (1905) הגיע לארצות הברית, והתגורר לזמן קצר בבולטימור. לאחר מכן עבר לוושינגטון ושימש שם כרב האורתודוקסי הראשון בעיר. השתתף במשלחות של רבנים אורתודוקסים בביקור אצל נשיא ארצות הברית
היה ממנהיגי המזרחי בעיר, ובאחד מספריו כתב הספד מלא הערצה על בנימין זאב הרצל<ref></ref>. הוא היה רב קהילת "אוהב שלום" בעיר, ושל קהילת "קשר ישראל" בשכונת ג'ורג'טאון.

חיבר שלושים וארבעה ספרים; רוב ספריו היו ספרי דרוש, כיוון שסבר שספרים אלה יקלעו לטעם בני קהילתו, שהיו רחוקים מעולם של לימוד תורה.

בשנים 1921 ו-1923 ביקר בארץ ישראל. בשנת 1925 השתתף במשלחת של רבנים אורתודוקסיים שבקשה מחברי הקונגרס להתיר הגירה של נשים וילדים של רבנים לארצות הברית מחוץ למכסות ההגירה, והרצה על חשיבות התפקיד של אשת הרב.

בשנותיו האחרונות הגשים את חלומו ועלה לארץ ישראל. בתחילה התגורר בצפת ללא אשתו שחששה ונשארה בארצות הברית. בהמשך חזר לארצות הברית ועלה שוב לארץ ישראל. היה סגן נשיא הכולל אוהל תורה. התגורר בירושלים, נקבר בהר הזיתים. השאיר אחריו חמישה בנים וחמש בנות. אחד מבניו מילא את מקומו כרב בוושינגטון.

==ספריו==
* - דרושים
* -דרושים
* (על מסכת תענית
* - דרושים
* - דרושים
* - דרושים
* - דרושים
* - דרושים
* - דרושים
* - דרושים
* - דרושים
* - דרושים
* – חידושים על מסכת חולין
* - דרושים
* - דרושים
* - דרושים
* – על מסכת אבות
* - דרושים
* – דרושים
* - דרושים
* - דרושים
* - דרושים
* – על מסכת סוכה
* – על מסכת סוכה
* -דרושים
* -דרושים
* -דרושים
* -חידושים
* – דרושים לראש השנה
* – על הגדה של פסח
* - דרושים
* – דרושים לימים נוראים
* - דרושים
* - דרושים
* - דרושים
* - דרושים
* - דרושים
* 
* ישועה גדולה – חידושים על מסכתות חולין וערובין, לונדון, תרס"ד
* תהלים עם פירוש קרבן תודה, וושינגטון, תרצ"ה
* ספר מאירת עיניים : ... דרושים לחינוך הבנים ... ליישוב ארץ ישראל ... לסליחות ... ולכל השנה כלה, וושנגטון, תרפ"ד
* קונטרס חבלי מות - נלקטו מספרים ישנים יקרי ערך ומעט נופך משלי, וושינגטון, תרפ"ט

==קישורים חיצוניים==
* 
* 

==הערות שוליים==

קטגוריה:וושינגטון די. סי.: אישים
קטגוריה:בולטימור: רבנים
קטגוריה:פעילי תנועת המזרחי
קטגוריה:אישים שהשתתפו בוועידות הקונגרס הציוני העולמי
קטגוריה:רבנים אירים
קטגוריה:יהודים הקבורים בהר הזיתים: חלקות החסידים
קטגוריה:מחברי ספרי מוסר ומחשבה
קטגוריה:פרשני הגדה של פסח
קטגוריה:בוגרי ישיבת טלז
קטגוריה:אנשי העלייה החמישית
קטגוריה:אמריקאים שנולדו ב-1871
קטגוריה:אמריקאים שנפטרו ב-1944
ויסמודגיב

ויסמודגיב (באנגלית: Vismodegib) היא תרופה לטיפול בגידול מסוג קרצינומה של תאי הבסיס. ויסמודגיב, הנמכרת תחת השם המסחרי אריבדג' (ERIVEDGE), משמשת לטיפול במקרים של סרטן עור מסוג קרצינומה של תאי הבסיס ( BASAL CELL CARCINOMA - BCC ) - הסרטן השכיח ביותר באדם. התרופה מאושרת לשימוש במצבים של BCC מתקדם שהטיפול הכירורגי או הקרינתי בו נכשל, או ל BCC גרורתי (סל הבריאות הישראלי). התרופה נחקרת גם כטיפול לסרטן קיבה, לבלב ומדולובלסטומה אך יעילותה במחלות אלה עדיין לא הוכחה.

== מנגנון הפעולה ==
ויסמודגיב היא מולקולה שהונדסה במיוחד על מנת לשמש כמעכב תחרותי למולקולה המצויה על קרום התא בשם SMOOTHENED. בדרך זו התרופה חוסמת מערכת תאית ביוכימית חשובה של העברת אותות הקרויה - "נתיב הקיפוד" או (HEADGEHOG PATHWAY (HH. נתיב ה-HH נחוץ לצורך התפתחות עוברית תקינה, אך מנוטרל ברוב הרקמות באדם מבוגר. הנטרול נעשה על ידי דיכוי אקטיבי של מולקולת SMOOTHENED בידי מולקולה אחרת בשם PATCHED. ב 90% מחולים מהחולים הסובלים מ BCC, נמצאה מוטציה בגידול, אשר איננה מאפשרת את הדיכוי האקטיבי של מולקולת SMOOTHENED בידי PATCHED כך ש"נתיב הקיפוד" נותר פעיל ללא בקרה. פעילות היתר הבלתי מבוקרת של "נתיב הקיפוד" גורמת להתפתחות של גידול מסוג BCC. 

== התוויות לטיפול ==
ויסמודגיב מיועד לחולים עם BCC גרורתי (מצב נדיר מאד), או בחולים עם BCC מקומי במצב מתקדם (מטופלים שהטיפול בהם על ידי ניתוח או הקרנות נכשל או כאלה שהניתוח עשוי להביא לעיוות קוסמטי משמעותי). התרופה אושרה לטיפול על ידי ה-FDA האמריקאי בשנת 2012 והוכנסה לסל הבריאות בישראל בשנת 2013. התרופה אסורה לשימוש לפני הריון או במהלך הריון, בשל השפעותיה על העובר. 

== יעילות הטיפול ==
בחולים עם BCC מקומי בשלב מתקדם, התרופה נמצאה יעילה בעצירת הגידול או בנסיגתו ב כ-75% מהמטופלים. כ-25% מהחולים אינם מגיבים לטיפול. בכ-32% אחוז מהמטופלים הגידול נעלם לחלוטין. יעילות התרופה נמוכה יותר במצב של BCC גרורתי. 

== תופעות לוואי ==
את התרופה יש לקחת בבליעה פעם ביום באופן כרוני (כדור של 150 מ"ג). מרבית המטופלים בתרופה סובלים מתופעת לוואי אשר רובן קלות- בינוניות בחומרתן. תופעות הלוואי השכיחות כוללות התכווצות שרירים, ירידה בחוש הטעם, הקרחה, ירידה בתיאבון ובמשקל, בחילה, הקאות שלשולים ועצירות. מעל ל-30% מהחולים מפסיקים את הטיפול בשל תופעות הלוואי.

== ראו גם ==
* קרצינומה של תאי בסיס

== קישורים חיצוניים ==

* [http://www.drugs.com/pro/erivedge.html FDA Professional Drug Information]
* [https://web.archive.org/web/20120202072358/http://www.biooncology.com/pipeline-molecules/vismodegib/index.html Vismodegib (GDC-0449) Smoothened Inhibitor - BioOncology]
* [http://www.eyelidsurgery.co.il/%D7%AA%D7%A8%D7%95%D7%A4%D7%94-%D7%97%D7%93%D7%A9%D7%94-%D7%9C-bcc טיפול חדשני ל-BCC], באתר (eyelidsurgery.co.il)

קטגוריה:תרופות לטיפול בגידולים